CELEX: 62009CN0054
Language: bg
Date: 2009-02-06 00:00:00
Title: Дело C-54/09 P: Жалба, подадена на 6 февруари 2009 г. от Република Гърция срещу решението, постановено от Първоинстанционния съд (пети състав) на 11 декември 2008 г. , по дело T-339/06, Република Гърция/Комисия на Европейските общности

4.4.2009   
            
            
               BG
            
            
               Официален вестник на Европейския съюз
            
            
               C 82/21
            
         Жалба, подадена на 6 февруари 2009 г. от Република Гърция срещу решението, постановено от Първоинстанционния съд (пети състав) на 11 декември 2008 г., по дело T-339/06, Република Гърция/Комисия на Европейските общности
   (Дело C-54/09 P)
   (2009/C 82/37)
   Език на производството: гръцки
   Страни
   
      Жалбоподател: Република Гърция (представители: I. Chalkias и M. Tassopoulou)
   
      Друга страна в производството: Комисия на Европейските общности
   Искания на жалбоподателя
   
               —
            
            
               да обяви за допустима жалбата;
            
         
               —
            
            
               да отмени решението на Първоинстанционния съд;
            
         
               —
            
            
               да уважи жалбата на Република Гърция в съответствие с нейните искания.
            
         
               —
            
            
               да осъди Комисията да заплати всички съдебни разноски
            
         Правни основания и основни доводи
   Република Гърция твърди: 1) че Първоинстанционният съд е дал неправилно тълкуване на член 16, параграфи 1 и 2, и на член 17 от Регламент № 1227/2000, като е преценил, че срокът по параграф 1 от този член е задължителен, докато всъщност този срок е препоръчителен, както става ясно от тълкуването на параграф 2 от членове 16 и 17 на същия регламент; 2) че Първоинстанционният съд е дал неправилно тълкуване на член 10 от договора и на общите принципи на правото, щом като Европейската комисия е приела, че е узнала за точните дати 23 дни преди приемането на оспорваното решение, но не се е съобразила с това и е приела от останалите държави-членки доказателства, представени след изтичането на срока, като е отказала да постъпи по същия начин с Гърция, нарушавайки принципа за лоялно сътрудничество, принципа на добрата администрация и за равно третиране, и 3) че оспорваното решение на Първоинстанционния съд съдържа противоречиви мотиви, тъй като твърдението за задължителния характер на срока противоречи на твърдението и на приемането на обстоятелството, че Комисията е приела доказателства, представени и след изтичането на срока.